Veliki kašalj

**Veliki kašalj**, poznat i kao  **magareći kašalj** i **hripavac** (lat. *pertussis*) je akutna infektivna bolest koju izaziva bakterija  *Bordetella pertussis*, a rjeđe  *Bordetella parapertussis*.  Najčešće oboljevaju djeca uzrasta od 1-5 godina, ali i dojencad. Inkubacija i prvi stadij bolesti podsećaju na prehladu praćenu kašljem (*Stadium catarrhale*, upalni stadij), a zatim prelazi u napade isprekidanog kašlja (*Stadium convulsivum*, stadij zacijenjivanja). Kod male djece, kašalj može izazvati prekide disanja, što može ugroziti život. Vremenom napadi kašlja postaju blaži i prorijeđeni (*Stadium decrementi*, stadij oporavka – rekonvalescencije).  Veliki kašalj  obično traje oko 6 nedjelja. Uzročnik  ove bolesti se može efikasno suzbijati  samo u početnoj fazi bolesti. Kao preventiva protiv ove bolesti odavno postoji efikasna vakcina.

## Uzročnik 
[mini|*Bordetella pertussis* pod [mikroskopom (gram obojena)]]
Uzročnik velikog kašlja – bakterija *Bordetella pertussis* – je nepokretna, aerobna, inkapsulirana i gram negativna štapićasta bakterija.  Formira  niz proteina, od kojih su neki toksini koji izazivaju opisane  simptome bolesti. Bakterije su prisutne u mukoznim membranama disajnih puteva, gdje  se mogu razmnožavati. Infekcija ovom bakterijom  izaziva  kliničku sliku velikog kašlja u manje od 20% slučajeva. Nesimptomski prođe oko 40% infekcija, a preostalih 40% se očituju kao akutni bronhitis.
## Simptomi 
mini|upright|Žensko dojenče  sa tipskim oblikom  velikog kašlja. Karakterističan je isplaženi jezik.
Bolest tipično prolazi tri stadija: 
**Stadium catarrhale*,
* *Stadium convulsivum* i 
**Stadium decrementi*.
Kod novorođenčadi, ali i kod obolelje mladeži  i odraslih, bolest se  može ispoljiti  u netipskom  obliku i toku.

### Upalni  stadij (*Stadium catarrhale* )
Bolest počinje bez posebnih obilježja, kada  liči na običnu prehladu,  grip sa rinitisom i kašljem. Može se pojaviti i groznica. Ovaj stadij  traje 1 do 2&nbsp;sedmice.

### Stadij  zacijenjivanja (*Stadium convulsivum*) 
U  ovom stadiju  se tek  javljaju tipski napadi isprekidanog kašlja, u kojima bolesnik isplazi jezik. 
Kašalj rezultira iskašljavanjem  sluzi. Napadi mogu biti veoma česti, osobiito noću, a može ih izazvati i lakša  fizička aktivnost. Ovaj stadij  bolesti traje 2 do 6&nbsp;sedmica.

### Stadij oporavka (*Stadium decrementi*) 
U posljednjem stadiju,  napadi kašlja postaju rjeđi i slabiji. Ako se primenjuje antibiotska terapija,  povremeno se javljaju  još 3-6 nedelja, a 6-10 nedelja bez nje. Zbog  dužine trajanja, ovu bolest neki zovu i  „kašalj od 100 dana“.

### Atipski tok 
Kod djece koja su mlađa od 6 mjeseci napadi u konvulzivnom stadiju se mogu ispoljavati u vidu zastanka disanja (apneja). Kod  mladeži i odraslih bolest se često ne prepoznaje jer nije  praćena  nikakvim  simptomima,  osim produktivnog vlažnog kašlja.

## Komplikacije 
Najčešće komplikacije velikog kašlja  su upala pluća (15-20%)  i upala srednjeg uha, koju izaziva sekundarna infekcija bacilima *Haemophilus influenzae* ili pneumokokima. Sekundarna infekcija može izazvati groznicu i naznake infekcije krvi. Epileptički napadi se javljaju u 2 do 4% slučajeva,  tj.   nisu relativno rijetka komplikacija. U 0,5% dolazi do oštećenja mozga (encefalopatija), koja često ima trajne posljedice. Zbog jakog kašlja očne vežnjače mogu zakrvaviti. Ponekad se  pojavi i hernija. Smrtni slučajevi se dešvaju u jednom od 1000&nbsp;slučajeva, najčešće kod dojenčadi.

## Dijagnoza
Za dijagnosticiranje se koristi  nosno-ždrijelni  bris, kao i usisana bronhijska sluz.

## Terapija 
Tipiske slučajeve velikog kašlja izazivaju  bakterijaki otrovi. Terapija antibioticima može skratiti ili ublažiti tok bolesti jedino ako  se primeni u ranoj fazi bolesti (1. ili 2. sedmica). Ukoliko se zakasni sa dijagnozom, standardna terapija je eritromicin ili neki drugi antibiotik iz grupe makrolida, koji se aplicira u toku dvije sedmice. Sakundarna infekcija može se suzbijati  primjenom i  drugih antibiotika. Na učestalost i jačinu napada kašlja se može uticati  steroidima ili supstancama koje utiču na simpatikus.  Opća preporuka je da oboljeli uzima dosta tečnosti i česte – male obroke. 
## Profilaksa 
### Vakcinacija 
Za primarnu zdravstvenu zaštitu postoji efikasna vakcina, koja pruža  (80-90% zaštite)  i  ne izaziva značajne moguće  komplikacije. Danas se koriste nećelijske  vakcine koje imaju prednosti u odnosu na ranije primjenjivane žive bakterijske. One ne sadrže cijeli bacil,  negfo  samo dijelove ćelije izazivača bolesti,  koji  izazivaju imunu reakciju u tijelu primatelja.  Djeci se preporučuje vakcinacija tri puta u prvoj godini života, počev od 9. nedelje nakon rođenja. Preporučuje se i revakcinacija, između 12. i 15. meseca. Dodatno se vakciniraju djeca uzrasta između 5 i 6 godina  i mladi,  između 9. i 18. rođendana.
## Epidemiologija 
Širom svijeta, veliki kašalj godišnje pogodi oko 48,5 miliona ljudi. https://www.ncbi.nlm.nih.gov/pubmed/25243777|date=September 2015}}  U 2013.,  rezultirao je u oko 61.000 smrtnih slučjeva – manje od  138.000 umrlih  1990. To se javlja unatoč podvrgavanju  DTP i  DTaP vakcinaciji. Oko 90%  svih slučajeva se javlja u zemljama u razvoju

Jedini rezervoar bakterije *Bordetella pertussis* su ljudska bića. Stoga ju je teorijski moguće iskorijeniti, putem sistemske vakcinacije. *Bordetella parapertussis* je registrirana i kod ovaca. Uprkos efikasnoj vakcinaciji,  2003. je u svijetu oboljelo oko 17&nbsp;miliona ljudi, od kojih je 90% slučajeva zabilježeno u zemljama u razvoju. Iste godine registrovano je 280.000 smrtnih slučajeva od ove bolesti.

Veliki kašalj je bolest koja se prenosi preko iskašljanih kapljica oboljelog  u okruženje, uključujući i  osobe u blizini. Bakterijski  izazivači ove bolesti  imaju veoma veliku  zaraznu moć, tako da može oboliti  i do 80-100% ljudi koji sa njima dođu u kontakt. Inkubacija traje  od 7 do 21 dan, a zaraznost je najveća pri njenom kraju, a vremenom se smanjuje. Zabilježeno je da vakcinacija ne garantira doživotnu zaštitu. U zemljama sa visokom stopom vakcinacije od ove bolesti obolijevaju i mladi  i odrasli, koji predstavljaju rezervoar izazivača.

## Također pogledajte
*Bakterija
*Infekcija
## Reference 
## Vanjski linkovi 
* http://hdl.handle.net/1871/10211 *Pertusis*
* https://web.archive.org/web/20100710052327/http://www.whoopingcough.net/symptoms.htm.

Kategorija:Zarazne bolesti
Kategorija:Infekcije
Kategorija:Bakterijske bolesti
Kategorija:Poremećaji koji uzrokuju napade